Бела паланка
Бела паланка () е град в Сърбия, разположен в окръг Пирот. Според последното преброяване на населението през 2002, в града живеят 8626 души, а в община Бела паланка общо 14 381 души.

История 
В древността градът е бил известен с името Ремесиана. По време на османското владичество е населен предимно с българи. През 1664 година английският дипломат Джон Бърбъри пише за интересен обичай за посрещане и изпращане на гости в Бела паланка:.

След Санстефанския мирен договор през 1878 година Бела паланка влиза в рамките на новообразуваното Княжество България, но след Берлинския договор е предадена на Сърбия.

При избухването на Балканската война в 1912 година двама души от Бела паланка са доброволци в Македоно-одринското опълчение.

В града в обща сръбско-българска гробница са погребани 286 български войници и офицери от Първата световна война.

Личности 
Родени в Бела паланка
  Богдан Иванов (1872 – ?), македоно-одрински опълченец, 10 прилепска дружина
  Богдан Милкович (1884 – ?), македоно-одрински опълченец, 1 рота на 10 прилепска дружина
  Божко Игнатов, български опълченец, постъпил на 28 април 1877 година във II рота на I дружина на Българското опълчение

Починали в Бела паланка
  Иван Георгиев Сеизов, български военен деец, подполковник, загинал през Първата световна война

Бележки 

Община Бела паланка
Градове в Пиротски окръг